Ο **Ρενέ Πρεβάλ** (*René Garcia Préval*, 17 Ιανουαρίου 1943 - 3 Μαρτίου 2017) ήταν πολιτικός, ο οποίος υπηρέτησε ως πρόεδρος της Αϊτής (1996-2001 και 2006-2011).

Βιογραφικά στοιχεία
-------------------

Γεννήθηκε στις 17 Ιανουαρίου 1943. Από το Φεβρουάριο του 1991 ως τον Οκτώβριο του ιδίου έτους χρημάτισε Πρωθυπουργός. Το 1991 αντικαταστάθηκε και εξορίστηκε από το δικτατορικό καθεστώς. Ήταν φίλος του Jean-Bertrand Aristide και ηγέτης του κόμματος Οικογένεια Lavalas.

Εξελέγη πρόεδρος το Δεκέμβριο του 1995, με 88% και ορκίστηκε στις 7 Φεβρουαρίου 1996. Το 2001 έγινε ο πρώτος Πρόεδρος του νησιού που εγκατέλειψε την εξουσία με φυσικό τρόπο. Εξελέγη ξανά Πρόεδρος, έχοντας κερδίσει στις προεδρικές εκλογές του 2006. Ορκίστηκε στις 14 Μαΐου 2006.

Ταραχές 2008
------------

Την άνοιξη του 2008 ξέσπασαν ταραχές στη χώρα, για τη ραγδαία άνοδο των τιμών των τροφίμων. Στις 9 Απριλίου ο Πρόεδρος Ρενέ Πρεβάλ απηύθυνε διάγγελμα και προσπάθησε να καθησυχάσει τους κατοίκους. Τουλάχιστον 5 άτομα βρήκαν το θάνατο στις ταραχές, ενώ εξαγριωμένα πλήθη λεηλάτησαν σούπερ μάρκετ. Λίγες ημέρες μετά, και σε μια προσπάθεια για εκτόνωση της κατάστασης, η Γερουσία με 16 ψήφους υπέρ ψήφισε υπέρ της αποπομπήςτου Πρωθυπουργού Ζακ-Εντουάρ Αλεξίς, στις 12 Απριλίου 2008.

Στις 27 Απριλίου 2008 ο Πρόεδρος Πρεβάλ διόρισε νέο πρωθυπουργό τον Ερίκ Πιερ. Τον Μάιο του ιδίου χρόνου, ο διορισμός του Πιερ εγκρίθηκε μεν από τη Γερουσία στις 7 Μαΐου, απορρίφθηκε όμως από τη Βουλή στις 12 Μαΐου 2008 με 51 κατά και 35 υπέρ.

Σεισμός 2010
------------

Τον Ιανουάριο του 2010 χιλιάδες άνθρωποι σκοτώθηκαν και περισσότεροι τραυματίστηκαν από ισχυρότατο σεισμό που έπληξε την Αϊτή. Το Προεδρικό Μέγαρο υπέστη μεγάλες καταστροφές και ο Πρεβάλ με την σύζυγό του κατάφεραν να διασωθούν και να μετεγκατασταθούν σε ασφαλέστερο σημείο του νησιού. Ωστόσο, ο πρόεδρος επικρίθηκε έντονα για την αργή του αντιμετώπιση της κατάστασης μετά την τραγωδία.

Τον Πρεβάλ διαδέχτηκε στο ύπατο αξίωμα ο Μισέλ Μαρτελί το 2011.

### Θάνατος

Ο Πρεβάλ απεβίωσε σε ηλικία 74 ετών το 2017, όταν υπέστη καρδιακό επεισόδιο.

Εξωτερικοί σύνδεσμοι
--------------------

* Προφίλ του πολιτικού

Παραπομπές
----------

1. ↑  «René Préval, ancien président d'Haïti, est mort».
2. ↑  (Αγγλικά) *Find A Grave*. 176943380. Ανακτήθηκε στις 9  Οκτωβρίου 2017.
3. ↑  «Encyclopædia Britannica» (Αγγλικά) biography/Rene-Preval. Ανακτήθηκε στις 9  Οκτωβρίου 2017.
4. ↑  in.gr Αρχειοθετήθηκε 2008-06-10 στο Wayback Machine. *Επεκτείνονται οι ταραχές στην Αϊτή με αφορμή τις τιμές των τροφίμων*, 10-4-2008
5. ↑   Los Angeles Times
6. ↑  Ελεύθερος Τύπος[*νεκρός σύνδεσμος*], *Νέος πρωθυπουργός στην Αϊτή*, 27-4-2008
7. ↑  TV New Zealand Αρχειοθετήθηκε 2008-05-13 στο Wayback Machine. , *Haitian lawmakers reject new PM*, 13-5-2008
8. ↑  Hundreds feared dead in Haiti earthquake
9. ↑  7.0 quake hits Haiti; 'Serious loss of life' expected
10. ↑  Nick Caistor (8-8-2010). «Crowded race for Haiti presidency». BBC.. Ανακτήθηκε στις 21-8-2010.
11. ↑  Αϊτή: Έφυγε από τη ζωή ο πρώην Πρόεδρος της χώρας Ρενέ Πρεβάλ Αρχειοθετήθηκε 2017-03-03 στο Wayback Machine. skai.gr, 3-3-2017, με πληροφορίες ΑΜΠΕ.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 11595872
* LCCN: n97092282
* ISNI: 0000 0000 3252 8732
* GND: 1175515493
* SUDOC: 103965777

 |

 |